HOTĂRÂRE

privind aprobarea rectificării bugetului pe anul 2010

Art.1. Se aprobă rectificarea bugetului local pe anul 2010, conform anexei, care face parte integrantă din hotărâre.

Art.2. Prevederile prezentei hotărâri vor fi duse la îndeplinire de Direcţia Administraţie Publică Locală, Direcţia Economică, Serviciul Buget – Contabilitate, Direcţia Publică de Patrimoniu şi Direcţia Publică de Protecţie Socială.

Nr. 395 din 06.12.2010

HOTĂRÂRE

privind înfiinţarea Poliţiei Locale a Municipiului Târgu-Jiu

Art.1. Se aprobă înfiinţarea Poliţiei Locale a Municipiului Târgu-Jiu, prin reorganizarea Direcţiei de Poliţie Comunitară Târgu-Jiu, ca instituţie publică de interes local, cu personalitate juridică.

Art.2. Prevederile prezentei hotărâri vor fi aduse la îndeplinire de Direcţia Administraţie Publică Locală, Direcţia Economică şi Direcţia de Poliţie Comunitară Târgu-Jiu.

Nr. 396 din 20.12.2010

#### HOTĂRÂRE

privind aprobarea Planului de acţiune privind energia durabilă al Municipiului Târgu-Jiu

 Art.1. Se aprobă Planul de acţiune privind energia durabilă al Municipiului Târgu-Jiu, în forma şi conţinutul prezentat în anexă, care face parte integrantă din prezenta hotărâre.

 Art.2. Prevederile prezentei hotărâri vor fi duse la îndeplinire de Direcţia Administraţie Publică Locală şi Biroul Programe, Politici Comunitare.

 Nr. 397 din 20.12.2010

HOTĂRÂRE

privind aprobarea efectuarea evaluării a două terenuri reprezentând cote indivize aferente spaţiilor comerciale (magazine mobilă „Felix”) situate în Târgu-Jiu, incinta Piaţa Centrală, în vederea vânzării către SC GIVANCY SRL

Art.1. Se aprobă efectuarea evaluării a două terenuri în suprafaţă de 21,6 mp, respectiv 34,29 mp, reprezentând cote indivize aferente spaţiilor comerciale (magazine mobilă „Felix”) situat în Târgu-Jiu, incinta Piaţa Centrală, în vederea vânzării către SC GIVANCY SRL, proprietara spaţiilor comerciale.

Art.2. Prevederile prezentei hotărâri vor fi aduse la îndeplinire de Direcţia Administraţie Publică Locală şi Direcţia Publică de Patrimoniu.

Nr. 398 din 20.12.2010

#### HOTĂRÂRE

privind numirea domnului consilier local Nichifor Gheorghe în consiliul de administraţie al Grădiniţei cu Program Prelungit „Mihai Eminescu”

 Art.1. Se aprobă numirea domnului consilier Nichifor Gheorghe, în consiliul de administraţie al Grădiniţei cu Program Prelungit „Mihai Eminescu”.

 Art.2. Prevederile prezentei hotărâri vor fi duse la îndeplinire de Direcţia Administraţie Publică Locală şi Direcţia Publică de Patrimoniu.

Nr. 399 din 20.12.2010

HOTĂRÂRE

privind aprobarea Programului de activitate al Consiliului Local al Municipiului Târgu-Jiu pe trimestrul I 2011

Articol unic: Se aprobă Programul de activitate al Consiliului Local al Municipiului Târgu-Jiu pe trimestrul I 2011, în forma şi conţinutul prezentat în anexa care se constituie parte integrantă din hotărâre.

Nr. 400 din 20.12.2010

CONSILIUL LOCAL AL MUNICIPIULUI TÂRGU-JIU

# PROGRAM DE ACTIVITATE

PE TRIMESTRUL I 2011

# CAPITOLUL I

SARCINI ŞI ACŢIUNI PRIORITARE CARE VOR STA ÎN ATENŢIA

CONSILIULUI LOCAL AL MUNICIPIULUI TÂRGU-JIU

- elaborarea documentaţiilor tehnice pentru lucrările edilitar-gospodăreşti, care se vor executa în anul 2011, obţinerea avizelor şi autorizaţiilor prevăzute de legislaţia în vigoare;

- urmărirea reconstituirii dreptului de proprietate conform Legii nr.247/2005, precum şi întocmirea documentaţiilor pentru soluţionarea cererilor depuse în baza Legii nr.18/1991, Legii nr.1/2000 şi Legii nr.10/2001;

- aprobarea bugetului local al municipiului Târgu-Jiu pe anul 2011 şi asigurarea surselor de finanţare pentru lucrărilor publice cuprinse în programele anului 2011, a fondurilor băneşti necesare desfăşurării activităţii din domeniul învăţământului, sănătăţii, protecţiei sociale, culturii şi sportului;

- urmărirea stadiului lucrărilor cuprinse în programele de investiţii şi reparaţii pe anul 2011;

- sprijinirea activităţii SC EDILITARA PUBLIC SA, S.C. „TRANSLOC” S.A. şi S.C. „APAREGIO” S.A. Gorj;

- aplicarea prevederilor Legii nr.50/1991, privind autorizarea executării construcţiilor şi unele măsuri pentru realizarea locuinţelor şi O.G. nr.21/2002, privind gospodărirea localităţilor urbane şi rurale;

- asigurarea unui iluminat public corespunzător;

- organizarea şi asigurarea desfăşurării în condiţii corespunzătoare a activităţii comerciale în pieţe, târguri, oboare şi parcări;

- sprijinirea cetăţenilor, în funcţie de posibilităţi şi de prevederile legale pentru rezolvarea problemelor sociale şi locative;

- soluţionarea în termenele prevăzute de O.G. nr.27/2002 a petiţiilor cetăţenilor;

- inventarierea fondului arhivistic creat în anul 2010 şi predarea la depozitul de arhivă a documentelor create în anii 2008 - 2009;

- asigurarea ordinii publice, respectarea drepturilor şi libertăţilor cetăţenilor;

- executarea lucrărilor de evacuare a zăpezii de pe străzi şi de prevenire a inundaţiilor;

- aprobarea execuţiei bugetare pe anul 2010;

- respectarea legislaţiei privind accesul cetăţeanului la informaţiile de interes public şi asigurarea transparenţei decizionale, în administraţia publică locală, conform Legii nr.544/2001 şi Legii nr.52/2003;

- popularizarea actelor normative şi a propriilor hotărâri prin „Curierul Primăriei”, site-ul primăriei şi mass-media locală.

CAPITOLUL II – ŞEDINŢE

ŞEDINŢA ORDINARĂ – 31.01.2011

1. Proiect de hotărâre privind aprobarea execuţiei bugetare pe anul 2010.
2. Informare privind activitatea desfăşurată de Direcţia Publică de Venituri în anul 2010.
3. Proiect de hotărâre privind modul cum au fost soluţionate petiţiile în semestrul II 2010.
4. Proiect de hotărâre privind aprobarea bugetului local pe anul 2011.
5. Diverse.

## ŞEDINŢA ORDINARĂ – 28.02.2011

1. Informare privind activitatea desfăşurată de Direcţia Publică de Protecţie Socială în anul 2010.
2. Informare privind activitatea desfăşurată de Direcţia Publică Comunitară Locală de Evidenţă a Persoanelor în anul 2010.
3. Proiect de hotărâre privind alegerea preşedintelui de şedinţă.
4. Diverse.

## ŞEDINŢA ORDINARĂ – 28.03.2011

1. Proiect de hotărâre privind aprobarea Programului de activitate al Consiliului Local al Municipiului Târgu-Jiu pe trimestrul II 2011.
2. Informare privind activitatea desfăşurată de Compartimentul Autoritate Tutelară şi Asistenţă Socială în anul 2010.
3. Proiect de hotărâre privind modul cum au fost executate hotărârile adoptate în anul 2010 de Consiliul Local al Municipiului Târgu-Jiu .

4. Diverse.

 PREŞEDINTE DE ŞEDINŢĂ,

 CONSILIER, CONTRASEMNEAZĂ

 Mergea Nicolaie SECRETAR,

 Elena Ungureanu